थाने में लोगों को बन्द कराने वाले और छुड़ाने वाले पुलिस के फैसले की प्रतीक्षा में भी यहीं बैठे देखे जाते हैं। घोड़ा-तांगा, तिपहिया और टैक्सी स्टैंड भी यहीं भीड़ जमाये रहते हैं, लेकिन इस चौराहे के आसपास कोई भी शौचालय तो क्या पेशाबघर तक नहीं। लोग दबाव पड़ने पर किसी खोखे, दीवार या पेड़ की आड़ लेकर तथा थोड़े धुंधलके में बिल्कुल खुले में ही नालों के किनारे काम कर बैठते हैं। सफाईकर्मी सड़कों की सफाई करते हैं, जबकि तमाम गंदगी उसके इर्द-गिर्द पड़ी हुई दुर्गन्ध और बीमारियों को न्यौता देती है।